google/wiki40b huggingface dataset:
Suurbritannia kuningriik

Ameerika koloniseerimine

Esimese katse kolooniat asutada Põhja-Ameerikas tegid inglased 1585. aastal Virginias Walter Raleigh' juhtimisel, kuid see ebaõnnestus. 1607. aastal rajas sadakond Inglismaalt pärit kolonisti Chesapeake'i lahe äärde Jamestowni – Põhja-Ameerika esimese püsiva inglaste asunduse (sellest kasvas välja Virginia koloonia). Järgmise 150 aasta jooksul jätkus kolonistide saabumine ning asustati peaaegu kogu rannikuala. 18. sajandi keskpaigaks oli suurem osa inglaste asundusi jagunenud 13 koloonia vahel. Igaühel neist oli oma kuberner ja seadusandlus, ent Suurbritannia kuningriigi valitsuse all. 13 kolooniat moodustasid kolm suurt rühma: Uus-Inglismaa (Massachusetts, Connecticut, Rhode Island, New Hampshire); Kesk- (New York, New Jersey, Pennsylvania, Delaware). Uus-Inglismaa kolooniad rajasid Inglismaa ametlikule kirikule vastanduvad puritaanid. Esimesena asutasid nad 1620 Plymouthi (ümberasujate tuntuim laev on "Mayflower").
Lõuna kolooniad (Virginia, Maryland, Põhja-Carolina, Lõuna-Carolina, Georgia, asutasid kolonistid, kes olid inglismaa katoliiklased. Marylandi ja Virginia koloonia ja teistes Lõuna kolooniates tegeleti tubakakasvatusega, mille toodang veeti Euroopasse, nendesse piirkondadesse hakati ka 17. sajandi II poolel tooma Aafrika orje.

Austraalia koloniseerimine

1770. aasta 21. augustil kuulutas James Cook Austraalia idaosa Suurbritannia kuningriigilele kuuluvaks, nimetades selle Uus-Lõuna-Walesiks. Uus-Lõuna-Wales asutati 1788. aastal ning hõlmas algselt suure osa Austraalia mandrist. 1788. aastal, saabusid Botany Baysse 700 sunnitööle mõistetud vangi ja 200 meremeest ning tasandikele tänapäeva Sydney kohal rajati esimesed asulad.

Tööstusrevolutsioon Ühendkuningriigis

18. sajandi lõpus ja 19. sajandil toimus tööstusrevolutsioon, mil toimusid suured muudatused põllumajanduses, tootmises, kaevandamises ja transpordis, mis kõik mõjutasid ühiskonna sotsiaal-majanduslikku ja kultuurilist olukorda. Pööre sai alguse Suurbritanniast, levis Euroopasse, Põhja-Ameerikasse ning lõpuks üle terve maailma. 18. sajandil hakkas seni valitsenud manufaktuurne tootmine asenduma vabrikutootmisega. Järjest rohkem kasutati inimese tööjõu asemel masinaid. Tööstusliku pöörde peamiseks tunnuseks olid uute masinate leiutamine ning nende kasutuselevõtmine.
Matuoja

Matuoja ehk Matu oja on oja Võru maakonnas Võru vallas Hänike külas. 
Matuoja suubub Mustjõkke. 
Kuulub Koiva vesikonna Mustjõe alamvesikonda. 
Oja pikkus on 6,4 km.
Matuojaga seotud mitmeid kohapärimusi so Matu talu rahakatel ning Helendav mündipeidik (seondub Matuoja idapoolse haru Tagametsa ojaga).
Pikaajaline mälu

Pikaajaline mälu (ing k long-term memory, ladina?) (on?) tähendab mäluprotsesse, mis tagavad info salvestamise ja taasesitamise pika aja jooksul pärast salvestamist.
Säilimise aja alusel eristatakse lühimälu ja pikaajalist mälu.  Pikk aeg tähendab kas päevi, nädalaid või aastaid. Pikaajalisse mällu salvestamise aluseks on eelkõige semantiline ehk tähenduslik kood. Hiljutiste sündmuste, üksikepisoodide ja omaduste sidumisel ühtseks tervikuks ning selliste terviklike mälupiltide, talletamisel pikaajalisse mällu on eriline roll oimusagaral ja vaheajul. Suurt osa salvestamise õnnestumisel mängib tahtlik tähelepanu. Mida paremini tähelepanu meeldejäetavale materjalile keskendatakse, seda suurem on tõenäosus, et see paremini meelde jääb. Efektiivseim viis materjali pikaajaliseks meeldejätmiseks on mõtestatud kordamine ning jaotatud õppimine ja hilisem kordamine. Vt. Ebbinghaus.
Keskkonnavastutus

Keskkonnavastutus (inglise environmental liability) on keskkonnakahju heastamine kahju tekitaja poolt.
Keskkonnavastutus on "saastaja maksab"-põhimõtte rakendamise vahend, mis peale finantsvastutuse tekitatud keskkonnakahju eest hõlmab ka kahjustatud keskkonna taastamist või asendamist.
Euroopa Liidus reguleerib keskkonnavastutust keskkonnavastutuse direktiiv (inglise Environmental Liability Directive).
Anton Abe

Anton Abe (27. august 1921 Paenase – 30. märts 2015) oli eesti agronoom ja põllumajandusteadlane.
Ta lõpetas aastal 1940 Kõljala Põllutöökooli, aastal 1941 Tooma Põllutöö- ja Maaparanduskooli, aastal 1961 Olustvere Sovhoostehnikumi ja aastal 1967 Eesti Põllumajanduse Akadeemia. Aastal 1975 kaitses ta EPA-s väitekirjaga "Lutsernikasvatus Saaremaal" põllumajanduskandidaadi väitekirja.
Ta töötas aastatel 1944–1959 Muhus ja Saaremaal agronoomina, aastatel 1960–1963 Märjamaa sovhoosis peaagronoomi-asedirektorina. Aastatel 1963–1977 töötas ta Kingissepa rajooni põllumajandusvalitsuse juhataja asetäitjana ja aastatel 1977–1992 Saku näidissovhoosis teadusala asedirektorina.
Ta on uurinud lutserni viljelemist ning teiste rohusöötade tootmist, konserveerimist ja kasutamist Eestis. Tal on üle kolmekümne teadusartikli.
Viiesajakroonine pangatäht

Kujundus

500 kroonise põhitoon on lilla ja selle esiküljel on kujutatud Carl Robert Jakobsoni ning tagaküljel suitsupääsukest Eesti maastiku taustal.
Pangatähe mõõtmed on 140 x 69 mm.
GBIC

GBIC (GigaBit Interface Converter) on transiiver, mis on konverteriks elektriliste ja optiliste signaalide vahel gigabitilises arvutivõrgus (Gigabit Ethernet). GBIC on seade, mille abil saab arvutivõrku ühendada erinevaid arvutivõrgu seadmeid nagu Switch, HUB, Ruuter jne. GBIC on valmistatud saatmiseks ja vastuvõtmiseks serial-elektrilisi ja serial-optilisi signaale. GBIC-moodulid on käigult vahetatavad ning sisaldavad identifikaatorit ja süsteemiinfot, mida switch saab kasutada võrguseadme parameetrite kindlakstegemiseks.
Ruumi kokkuhoidmiseks, on olemas ka niinimetatud mini-GBIC ehk SFP transiiverid.
Kahhor Mahkamov

Kahhor Mahkamov (tadžiki keeles Қаҳҳор (Маҳкамович) Маҳкамов; 16. aprill 1932 Hudžand – 8. juuni 2016 Dušanbe) oli Tadžikistani poliitik, Tadžiki NSV partei- ja riigitegelane, esimene Tadžiki NSV president (30. november 1990 – 31. august 1991).
Mahkamov on pärit talupojaperekonnast. Aastal 1953 lõpetas ta Leningradi Mäeinsituudi ning asus tööle Šurobis trusti Tadžikugol šahti ventilatsiooniülemana, seejärel töötas peainseneri abina, ekspluatatsioonijaoskonna ülemana, peainsenerina ja šahtiülemana. Aastal 1957 astus ta NLKP-sse. Aastal 1957 sai temast trusti Tadžikugol Šurobi kaevandusvalitsuse juhataja ning 1961. aastal Leninabadi (Hudžandi) Linna TSN Täitevkomitee esimees. Aastast 1963 oli ta Tadžiki NSV plaanikomitee esimees ning 1965. aastast ühtlasi Tadžiki NSV Ministrite Nõukogu esimehe asetäitja.
14. detsembril 1985 valiti ta Tadžikistani Kommunistliku Partei KK esimeseks sekretäriks. Aastatel 1986—1991 oli ta NLKP Keskkomitee liige. Ta tervitas perestroikat, pidades seda soodsaks tadžikkide rahvusliku eneseteadvuse kasvule. Ühel esinemisel ütles ta: "Iidse ja rikka ajalooga rahvas, kes on andnud maailmale palju suuri teadlasi, mõtlejaid, luuletajaid, on sattunud niisugusesse olukorda, et tal pole isegi korralikku muuseumi, häid teatreid, tänapäevaseid raamatukogusid jne, sest nende ehitamine oli aastaid lihtsalt keelatud. Rahvas hakkas oma kultuuri, oma keelt kaotama. Õigustatud on rahva nördimus sellest. Paljut tuleb parandada, ja mida rutem, seda parem." 13. juulist 1990 kuni 23. augustini 1991 oli ta NLKP KK Poliitbüroo liige.
Veebruaris 1990 leidsid Dušanbes aset massirahutused. Levisid kuuldused, et Bakuust põgenenud armeenlastele antakse korterid, ja 11. veebruaril kogunes Tadžikistani KP Keskkomitee hoone juurde mitu tuhat inimest. Järgmisel päeval asendusid hüüded "Maha armeenlased!" nõudmistega "Maha Mahkamov!" ning seejärel algasid rahutused, mille surusid maha sõjaväelased ja korrakaitsejõud, kusjuures hukkus 22 inimest. Mahkamovit kritiseeris ministrite nõukogu esimehe asetäitja Buri Karimov, kes nõudis partei juhtkonna tagasiastumist. 14. veebruaris esitasid Kahhor Mahkamov ja Izatullo Hajojev tagasiastumispalve, kuid partei keskkomitee ei rahuldanud seda.
Aprillis 1990 valiti Mahkamov Tadžiki NSV Ülemnõukogu esimeheks ja 30. novembril presidendiks, kusjuures ta asus ka ministrite kabineti esimehe ametikohale. Pärast augustiputši läbikukkumist korraldas opositsioon rahvarohkeid miitinguid, millel nõuti putšiste toetanud Mahkamovi tagasiastumist ja kommunistliku partei laialisaatmist ning islami taassünni partei keelamise seaduse tühistamist. 31. augustil 1991 avaldasid Tadžiki NSV Ülemnõukogu saadikud erakorralisel istungil Mahkamovile umbusaldust ja ta astus presidendi ametist tagasi. Seejärel oli ta surmani Tadžikistani parlamendi eluaegne liige. Ta oli Tadžikistani esindaja Euraasia Majandusühenduses ja ühenduse majanduspoliitika komisjoni esimees.
Pirkko-Liisa Rauhala

Pirkko-Liisa Rauhala (sündinud 1951) on soome sotsiaalteadlane.
1996. aastal kaitses ta Tampere Ülikoolis ühiskonnateaduste doktori kraadi väitekirjaga "Miten sosiaalipalvelut ovat tulleet osaksi suomalaista sosiaaliturvaa?".
Ta on Helsingi Ülikooli sotsiaalpoliitika dotsent ja sotsiaaltöö lektor.
Aastatel 2001–2006 oli ta Tartu Ülikooli külalisprofessor sotsiaalpoliitika alal. Ta oli Riina Kiige doktoritöö "Key Themes and Settings of Social Work in Estonia" juhendaja.
Ta on Aino Kallase Seltsi liige.
Tal on uurimusi kohalike omavalitsuste sotsiaalpoliitikast, sotsiaalhoolekande teenustest, soorollidest sotsiaalhoolekandes, preventsioonist jm.
Vidruka vald

Vidruka vald (saksa keeles Widdruck) oli vald Läänemaal Lääne-Nigula kihelkonnas.
Vald eksisteeris 1866–1921.
Valla alal asus Vidruka, Seljaküla, Hardu ja Tagavere mõis.
Lee maakond (Illinois)

Ajalugu

Maakond moodustati 1839. aastal.
Puštu keel

Puštu keel ehk afgaani keel on iraani keelte hulka kuuluv keel, mida kõnelevad puštud.

Staatus ja kõnelejad

Puštu keelt kõneldakse peamiselt Afganistanis, kus see on dari keele kõrval ametlik keel (Sardar Mohammed Hashim Khani ajal aastal 1936 kuulutati puštu keel Afganistani riigikeeleks), ja Pakistanis. 
Puštu keelt kõneldakse Afganistanis eriti Kandahāri, Jalālābādi, Ghaznī ja Khowsti ümbruses ning Kabuli ja Farāhi provintsis, Pakistanis muuhulgas Belutšistanis ja Peshawari ümbruses.     
Kõnelejate koguarv on umbes 33 miljonit.

Keelesugulus, erijooned ja seos rahvaga

Puštu keel kuulub indoeuroopa keelkonna iraani rühma, täpsemalt idairaani keelte kagurühma. Nagu teistelegi viimasesse kuuluvatele keeltele, on puštu keelele omased retroflekssed konsonandid ja ergatiivtarind. Need jooned eristavad kagurühma keeli kirderühma keeltest, mille hulka kuuluvad sogdi keele tänapäevane kuju jagnoobi keel ning kunagine baktria keel. 
Et puštu keelt kõnelevad ainult puštud ning ta pole naaberkeeli oluliselt mõjutanud, siis saab keele põhjal teha otseseid järeldusi puštude päritolu ja algkodu kohta. Puštude algkodu pidi asuma Iraani kiltmaa kaguosas, Hindukušist lõuna pool. See seletab ka india keelte tugevat mõju puštu keelele. Paljud puštu keele sõnad ei ole tagasiviidavad piirkonna algsetele iraani keeltele. See osutab (osalt) mitteiraani päritolule.

Murded

Puštu keelel on palju territoriaalseid ja hõimumurdeid. Need jaotatakse idamurderühmaks ehk Peshawari-Jalālābādi murderühmaks ja läänemurderühmaks ehk Kandahāri murderühmaks. Mõnikord tuuakse eraldi välja lõunamurderühm, kuhu kuuluvad muuhulgas Afganistani Paktīā provintsi murded.

Kiri

Puštu keelt on sellest ajast, kui Kesk-Aasiasse jõudis islam, kirjutatud modifitseeritud araabia kirjas. Tänapäeval kasutatakse ka latinisatsiooni, põhjuseks suuresti laienev kasutamine Internetis.   
Puštu tähestikus on 40 tähte.

Grammatika

Võrreldes pärsia keelega on puštu keelel keerukam fonoloogia ja morfoloogia. 
Preteeritumis leiduvad ergatiivistruktuurid. 
Sõnajärg on SOV.

Sõnavara

Üsna sagedased on pärsia ja araabia laensõnad. Põhjuseks on suuresti pärsia keele valdav osa pärast Afganistani pealinna üleviimist Kandahārist Kabulisse 18. sajandil.  
Mõned puštu keele sõnad on veel äratuntavalt indoeuroopa päritolu, näiteks põhiarvsõnad:
dua دوه 'kaks', dree دری 'kolm', ate اته'kaheksa', noha  نهه  'üheksa',
samuti mõned muud sõnad, nagu näiteks: 
stori ستوری 'täht', nevä نوی 'uus', na نه 'ei'.
Vukašin Poleksić

Vukašin Poleksić (sündinud 30. augustil 1982 Nikšićis) on Montenegro jalgpallikoondise väravavaht.
2008. aastast mängib ta Ungari klubis Debreceni VSC ja tuli 2009. aasta Ungari meistriks. 2008. aastal võitis ta Ungari karikavõistlused jalgpallis, jäädes Ungari meistrivõistlustel ja liiga karika võistlustel teiseks.
2002–2005 mängis ta Itaalia klubis U.S. Lecce, esimesel hooajal Serie A-s, järgmistel Serie B-s, kuid kokku sai ta 3 hooajal platsile ainult 8 mängus. Seejärel mängis ta 2006–2008 Ungari klubis FC Tatabanya 2 hooajal 52 mängus.
Ta on esindanud Montenegro jalgpallikoondist 11. veebruari 2009 seisuga 15 korda. Tema debüüt toimus Montenegro jalgpallikoondise läbi aegade esimeses koondisemängus Ungari jalgpallikoondise vastu märtsis 2007.
Enne seda mängis ta ühe mängu Jugoslaavia jalgpallikoondises: sõprusmängus Ecuadori jalgpallikoondise vastu 8. mail 2002.
Poleksić on 192 cm pikk ja kaalub 92 kg.
Jõelähtme kirikumõis

Jõelähtme kirikumõis (saksa keeles Pastorat Jegelecht) oli kirikumõis Jõelähtme kihelkonnas Harjumaal.
Reinhold Hunt

Reinhold Aleksander Hunt VR I/3 (12. veebruar 1899 Loodi vald, Viljandimaa – 31. august 1964) oli eesti advokaat.
Ta lõpetas 1926. aastal Tartu Ülikooli õigusteaduskonna.
Osales Vabadussõjas, 1923–1924 kontoriametnik Viljandis, 1924–1929 ajakirjanik samas. 1926–1932 vandeadvokaadi Kaarel Baarsi abi Viljandis, 1932–1940 ja 1941–1944 (Saksa okupatsiooni ajal) vandeadvokaat samas. 1944 Advokaatide kolleegiumi liige, Mustla Õigusnõuandla juhataja, 1945 Tapa, seejärel Jõgeva õigusnõuandla juhataja. 1945. aastal arvati Advokaatide Kolleegiumist välja.
Wachau vald

Vallaosad

Feldschlößchen, Leppersdorf, Lomnitz, Seifersdorf ja Wachau.
Trophée des Champions

Trophée des Champions on Prantsusmaa superkarikavõistlused jalgpallis. Need toimuvad Prantsusmaa valitseva meistri ja valitseva karikavõitja vahel.
Esimesed Prantsusmaa superkarikavõistlused toimusid 1949. aastal. Aastatel 1955–1973 ja 1985–1986 toimusid võistlused nime all Challenge des champions . Praeguse nime all toimusid superkarikavõistlused esimest korda 1996. aastal.
Kokku on superkarika võitnud 13 klubi. Kõige edukama on üheksa võiduga Paris Saint-Germain, järgnevad kaheksa võiduga Lyon ja viie võiduga Saint-Étienne.
Victoria (Austraalia)

Loodus

Osariigi põhja- ja edelaosa hõlmab Murray jõe madalik. Ida- ja lõunaosas Suur Veelahkmeahelik (Kõrgus Austraalia Alpides kuni 1986 m).

Kliima

Valitseb lähistroopiline kliima: sademeid mägedes 750-1250 mm, madalikualal alla 500 mm aastas.

Taimkate

Metsad katavad 36% territooriumist.

Loodusvarad

Leidub ja kaevandatakse pruunsütt, Bassi väina põhjast ammutatakse naftat ja maagaasi.

Põllumajandus

Kasvatatakse nisu, otra, kaera, kartulit, viinamarja, puuvilla, veiseid ja lambaid.

Tööstus

Osariigis töödeldakse ammutatud naftat.
Kräkker

Kräkker (inglise k. cracker) on isik, kes kasutab ära tehniliste süsteemide, eriti arvutisüsteemide ebakindlust või puudujääke viisil, mis on vastuolus seaduste ja moraalinormidega (omakasu saamiseks, huligaansuse ajendil, pahatahtlikkusest jm).
Esimesed kahjulike tagajärgedega sissemurdmised arvutitesse toimusid 1980. aastate teisel poolel. Samast ajast loetakse ka arvutiviiruste levimist: esimesed arvutiviirused levisid personaalarvutites diskettide kaudu 1986. aastal). On tähelepanuväärne, et üks tuntumaid kräkkerirühmi Legion of Doom asutati samal ajal (1984) ja et kräkkerimanifest  selle rühma hilisemalt liikmelt, kes nimetas end The Mentor, ilmus aastal 1986. Manifesti pealkiri on tähenduslik selle poolest, et kräkkerid hakkasid ennast ise nimetama häkkeriteks, mis aitas kaasa sellele, et arvutimuukijaid ja viiruselevitajaid on samastatud loova töö tegijatega, häkkeritega.
Henn Raave

Elulugu

Henn Raave on teenistuja poeg.
Lõpetas 1977 Rapla Keskkooli ja 1986 EPA agronoomiateaduskonna; mag. agr. (1993, EPMÜ), väitekiri "Rohukasutust mõjutavatest faktoritest", põllumajandusdoktor (1999, EPMÜ), doktoriväitekiri "Kõrreliste puhaskülvis ja valge ristikuga segukülvis rajatud karjamaataimikute botaanilise koosseisu ja saagi dünaamika ning rohu söödavus gleistunud leetjal saviliivmullal". Oli 1986–89 Haapsalu rajooni Tuudi kolhoosi rohumaade agronoom, 1990–91 EPA rohumaaviljeluse ja botaanika kateedri aspirant ja 1995–2005 EPMÜ rohumaaviljeluse ja botaanika õppetooli teadur ja aastast 2005 EMÜ põllumajandus- ja keskkonnainstituudi teadur.

Teadustöö

Uurinud erinevate seemnesegudega rajatud karjamaarohustute saagikust ning rohu söödavust ja toiteväärtust, võrreldes niiteliselt kasutatavate rohukamaratega; analüüsinud rohusöödavust sõltuvalt taimeliigist, rohusaagi suurusest ja kvaliteedist ning karjatamisrežiimist; tegelenud poolkoksi fütotoksilisuse põhjuste uurimisega.
Eesti Invaspordi Liit

Eesti Invaspordi Liit on Eesti organisatsioon, mis tegeleb invaspordi valdkonnaga.
Eesti invaliikumise alguseks loetakse 15. märtsi 1980, kui ühingu Autom juurde moodustati käsijuhtimisega autode sektsioon. 1982 kasvas Automist välja rahvaspordiklubi Invasport.
1986 moodustati Eesti Spordikomitee juurde Eesti Invaspordi Föderatsioon. 21. märtsil 1990 moodustati Eesti Invaspordi Liit.
SVT Barnkanalen

SVT Barnkanalen on Rootsi telekanal, mis kuulub Sveriges Television. Kanal on mõeldud lastele ja läks esimest korda eetrisse 23. detsembril 2002.
SVT Barnkanaleni sõsarkanaliteks on SVT1, SVT2, SVTK ja SVT24.
Lihtlause

Lihtlause on lause, mille koosseisu ei kuulu osalauseid. Lihtlause väljendab erinevalt liitlausest ühte tegevust, seisundit või olukorda, näiteks Laps laulis valjult.
Lihtlause tuum on öeldis, millega seostuvad ülejäänud lauseliikmed, näiteks Koer (alus) lamas (öeldis) põõsa all (määrus). Öeldise leksikaalne ja grammatiline tähendus määrab ära lihtlause ehituse põhijooned.

Koondlause

Koondlause on lihtlause, mis sisaldab vähemalt kahte ühele ja samale küsimusele vastavat, s.o ühe ja sama lauseliikmena käituvat lause moodustajat, mis on rinnastusseoses näiteks Silvi (kes?, alus), Pilvi (kes?, alus) ja Milvi (kes?, alus) läksid seenele.

Verbikeskne lihtlause

Verbikeskne lihtlause on lihtlause, mis sisaldab ainult tegusõnast sõltuvaid sõnu või fraase.

Laiendatud verbikeskne lihtlause

Laiendatud verbikeskne lihtlause on lihtlause, mis sisaldab tegusõnast sõltuvate sõnade või fraaside kõrval ka kogu lausest, lause sisust või mõnest muust tegusõnast sõltuvaid elemente.
Vladimir Žavoronkov

Vladimir Žavoronkov (vene keeles Владимир Жаворонков; sündinud 22. jaanuaril 1976 Narvas) on Eesti riigiametnik ja maletaja, rahvusvaheline meister (2004). 
1996 võitis ta Eesti meistrivõistlustel pronksmedali.
SESTO

SESTO on Põhjamaade geenivaramu NordGeni infot koondav andmebaas.
Andmebaasi on eelkõige kantud andmed geenipangas leiduvate liikide ja nende omaduste kohta, kuid veebipõhiseid otsinguid saab teha nii NordGeni projektide, raportite, trükiste kui ka fotode kohta.
SESTO kaudu saab ka seemneid tellida.
Thomas de Maizière

Isiklikku

Ta on abielus ja kolme lapse isa. Tema isa Ulrich de Maizière (1912–2006) oli sõjaväelane, ema Eva de Maizière (1915–2003) oli kunstnik, vanem vend Andreas de Maizière on pankur. Onupoeg Lothar de Maizière on samuti kristlik-demokraatlik poliitik. Usutunnistuse poolest on ta luterlane.
Pärsti saar

Pärsti saar oli kaitsealune harilik saar Viljandi maakonnas Viljandi vallas Pärsti külas. Puu võeti kaitse alla 1959. Puu hävis 1996.
Puu ümbermõõt oli  570 cm (mõõdetuna 1,3 m kõrguselt) ja kõrgus 24 m.
Vändra vald (1939)

Vändra vald oli vald Pärnumaal aastail 1939–1950.
Vald moodustati senise Vana-Vändra valla maa-alast, välja arvatud Pärntõkke talu maa-ala; senise Uue-Vändra valla maa-alast; senise Viluvere valla Uusna talu maa-alast; senise Lelle valla Kirnasoo ja Kuusiku talude ja talu nr. A-56 lahustüki ning Käru metskonna Pulga metsandiku kvartaali nr. 1 maa-aladest.
Vald kuulus Riigivolikogu 35. valimisringkonda, kust valiti Juhan Kaarlimäe.
1. aprillil 1939 oli vallas 5703 elanikku.
1945 augustis moodustati Vändra vallas Aluste külanõukogu keskusega Aluste külas, Rõusa külanõukogu keskusega Rõusa külas, Suurejõe külanõukogu keskusega Suurejõe alevikus, Vihtra külanõukogu keskusega Vihtra külas ja Vändra külanõukogu keskusega Vändra alevikus. 1950. aastal Vändra vald likvideeriti ja selle alad arvati Vändra rajooni koosseisu.
Tarmo Lepik

Tarmo Lepik (9. november 1946 Tallinn – 11. märts 2001) oli eesti helilooja.
Lõpetas 1966. aastal muusikateooria alal Tallinna Muusikakeskkooli, õppis samas 1964–1966 Veljo Tormise juhendusel kompositsiooni, ja 1977. aastal muusikateaduse alal (juhendaja L. Normet) Tallinna Riikliku Konservatooriumi.
Töötas aastatel 1974–1990 Tallinna Muusikakoolis muusikateoreetiliste ainete õpetajana.
Mas‘ūd ‘Alī Moḩammadī

Mas‘ūd ‘Alī Moḩammadī (pärsia keeles مسعود علی‌محمدی) (umbes 1960 – 12. jaanuar 2010 Teheran) oli Iraani füüsik.
Ta tegeles kvantväljateooria ja elementaarosakeste füüsikaga ning oli Teherani Ülikooli elementaarosakeste füüsika professor.
Ta mõrvati oma maja ees, kui ta oli teel ülikooli.
Mikroskoop

Mikroskoop on optikariist, mis võimaldab näha väikese objekti (objektide), mida enamasti inimsilmaga pole võimalik näha, suurendatud kujutist. Teadusharu, mis tegeleb mikroskoobiga uurimise ja sellega seotuga, nimetatakse mikroskoopiaks, vastavat eriteadlast aga mikroskopistiks.

Ajalugu

Esimene mikroskoop konstrueeriti 1590. aastal Middelburgis Hollandis. 
Nimetuse "mikroskoop" pakkus esimesena välja 17. sajandi esimesel poolel Giovanni Faber.
Esimeste tuntud mikroskopistide seas olid Antoni van Leeuwenhoek ja Robert Hooke.
Ragnar Berg

Vitamiiniteooria mõningaid vastuväited

Berg leidis, et kuna enamik nn lisatoitumisfaktoreid ehk vitamiine pole kindlasti mitte amiinid (tegelikkuses üksnes Kazimierz Funki uuritud antineuriitne aine (ka aneuriin) võis sisaldada lämmastikku), siis pakkus ta ainete nimetuseks Complettines. Kuid aru saades, et lööksõna "vitamiinid" on käibele lastud ja teada igale koolipoisilegi, siis otsustas ta kasutada terminit ka enda raamatus. Ka leidis ta koos paljude kaasaegsetega, et sõnaosa vita võib osutuda eksitavaks ja seda võidakse seostada elu ning vitaalsusega. Oma raamatus "Vitamins; a critical survey of the theory of accessory food factors", kirjeldab ta mitmeid toitumiseksperimentidega seotud võimalikke statistilisi ja metodoloogilisi raskuspunkte, nagu näiteks vitamiinide toime uurimisel ja biotestide koostamisel rakendatav meetod katseloomadel vitamiinivaeguse esilekutsumiseks ja siis tekkinud haiguslike seisundite võimalikuks raviks vitamiinide manustamisel.

Isiklikku

Ragnar Berg oli Rootsi ajaloolase ja arheoloogi Wilhelm Bergi (1839–1915) ja tema esimese naise Ulrika Charlotta Emerentia "Emy" Gumaeliuse (1846– ) poeg.
28th Street

28th Street on New Yorgi keskse linnaosa Manhattani tänavajoonestikus rõhtsirge tee.
Pius XII moodustatud piiskopkonnad

Paavst Pius XII moodustatud piiskopkonnad Aafrikas, Aasias, Euroopas, Lõuna-Ameerikas, Põhja-Ameerikas ja Okeaanias.
Ajutise Valitsuse korrakaitse

Ajutise Valitsuse korrakaitse aluseks oli 6. märtsil 1917 (vkj) Venemaa Ajutise Valitsuse korraldusega pärast Venemaa Keisririigi sandarmikorpuse ja 10. märtsil vkj Venemaa Keisririigi Siseministeeriumi Politseidepartemangu likvideerimist moodustatud rahvamiilits.
17. aprillil (vkj) 1917 kuulutas Venemaa Ajutine Valitsus välja määrused "Miilitsa põhimäärus" (“Об утверждении милиции”) ja "Miilitsa ajutine tegevusjuhend" (“Временное положение о милиции”)

Miilits Eestimaa kubermangus

Kubermangupiires vastutas korrakaitse eest Ajutise Valitsuse määratud Eestimaa kubermangukomissar Jaan Poska, kohalikes omavalitsustes allus uus miilits kohalikule omavalitsusele ning miilitsa ülemaks oli linnapea või maavalitsuse ülem, kes valis endale abilised, kelleks võisid olla vähemalt 21-aastased kodanikud, kes ei olnud eeluurimise või kohtu all ning ei olnud kuritahtlikud võlgnikud).
Miilitsa ülemaks 1917. aastal oli Tallinnas Aleksander Hellat ning tema asetäitjaks August Liit.
Vanamõisa mõisa park

Vanamõisa mõisa park on kaitsealune park Pärnu maakonnas Lääneranna vallas Seira külas. Pargi pindala on 6,2 ha. Pargi geograafilised koordinaadid on 58° 42′ 26″ N, 24° 1′ 40″ E. Park jääb Vanamõisa jõest ida poole ja Kirbla–Rumba–Vana-Vigala teest lõuna poole. Kaitseala koosseisu on arvatud ka allee, mis jääb Kirbla–Rumba–Vana-Vigala teest põhja poole.
Eirenis occidentalis

Levila

Neid võib kohata Türgis ja Iraanis.